हार को भूलकर आगे देखें खिलाड़ी : बलबीर  
हॉकी टीम के मैनेजर बलबीर सिंह का कहना है कि अजलान शाह कप में पदक की दौड़ से बाहर हो जाने के बाद खिलाड़ियों को आगे की तैयारियों में लगना चाहिए।
भारतीय हॉकी टीम के मैनेजर बलबीर सिंह का कहना है कि अजलान शाह कप हॉकी टूर्नामेंट में पदक की दौड़ से बाहर हो जाने के बाद खिलाड़ियों को अपनी पराजयों को पीछे छोड़ते हुए आगे की तैयारियों में लगना चाहिए।  ओलिंपियन बलबीर ने कहा, खिलाड़ियों को निराशा से उबरने के लिए अपने आपको मानसिक रूप से मजबूत करना होगा। खिलाड़ियों को चाहिए कि खराब प्रदर्शन को पीछे छोड़ते हुए अगले मैच पर अपना ध्यान लगाएं। अंतरराष्ट्रीय खेलों में ऐसा ही होता है।  भारत को अब प्रतियोगिता में पांचवें और छठे स्थान का प्लेऑफ खेलना है। हॉकी जगत में कर्नल बलबीर सिंह के नाम से मशहूर बलबीर सिंह लंबे समय तक भारतीय सेना में रहे और फिर टीम के कप्तान और फिर सेना टीम के कप्तान भी रहे।